25 డిసెంబరు 800 న, చార్లెమాగ్నే కారోలింగియన్ సామ్రాజ్యం స్థాపించారు. ఇది 843లో విడిపోయింది. ఈ విభజన తూర్పు భాగం నుండి మధ్యయుగ సామ్రాజ్యం ఉద్భవించి 962 నుండి 1806 వరకూ వివిధ రూపాలలో కొనసాగింది. దీని భూభాగం ఉత్తరాన ఇదర్ నది నుండి దక్షిణాన మధ్యధరాతీరం వరకూ వ్యాపించింది. ఇది తరచూ పవిత్ర రోమన్ సామ్రాజ్యం (లేదా పాతసామ్రాజ్యం) గా సూచింపబడేది. తగ్గిన దాని భూభాగానికి అనుగుణంగా పేరును సరిచేసుకోవడానికి, 1448 నుండి అధికారికంగా దానిని "సాక్రుం రోమనుం ఇమ్పీరియుం నేషనిస్ జర్మనికా" (హోలీ రోమన్ ఎంపైర్ అఫ్ ది జర్మన్ నేషన్)గా పిలిచారు. 
ఓట్టోనియన్ చక్రవర్తుల పాలనలో (919–1024), లోర్రిన్, సాక్సోనీ, ఫ్రాన్కానియా, స్వాబియా, తురింగియా, బవేరియా ప్రభువులు బలోపేతమయ్యారు. జర్మన్ రాజు 962లో ఈప్రాంతాలకు పవిత్ర రోమన్ చక్రవర్తిగా పట్టాభిషిక్తుడయ్యాడు. చక్రవర్తులు ప్రతిష్ఠాపన వివాదం వలన అధికారాన్ని కోల్పోయినప్పటికీ సాలియన్ చక్రవర్తుల పాలనలో (1024–1125) పవిత్ర రోమన్ సామ్రాజ్యం ఉత్తర ఇటలీ బుర్గుండి లను విలీనం చేసుకుంది. హోహెన్ స్టేఫెన్ చక్రవర్తుల పాలనలో (1138–1254), జర్మన్ రాజులు వారి ప్రభావాన్ని మరింత దక్షిణం, తూర్పులకు స్లావ్స్ నివాస భూభాగాలకు విస్తరించారు. జర్మన్ స్థావరాలను ఈ ప్రాంతాలలో మరింత తూర్పుకు "(ఓస్త్సిఎద్లూంగ్" విస్తరించారు. హన్సేయటిక్ సంధిలో భాగంగా ఉత్తర జర్మన్ పట్టణాలు అభివృద్ధి చెందాయి. 1315 నాటి గొప్ప కరువుతో ప్రారంభించి ఆ తరువాత 1348-50 నాటి బ్లాక్ డెత్ లతో, జర్మనీ జనాభా త్వరగా తగ్గిపోయింది.

1356 నాటి గోల్డెన్ బుల్ రాజశాసనం సామ్రాజ్యం అంతమయ్యేవరకు అవసరమైన ఆధార రాజ్యాంగాన్ని అందచేసింది. ఇది శక్తివంతమైన ఏడు రాజ్యాలు, ఆర్చ్ బిషప్ పాలిత ప్రాంతాల ప్కు రాజు-ఎన్నిక, చక్రవర్తి ఎన్నికల గురించి క్రోడీకరించింది. 15వ శతాబ్దం ప్రారంభం నుండి ఆస్ట్రియా హాబ్సబర్గ్ వంశం నుండే ప్రత్యేకంగా దాదాపు అందరు చక్రవర్తులూ ఎన్నుకోబడ్డారు.

1517లో మార్టిన్ లూథర్ అనే సన్యాసి తన 95 వ్యాసాలను ప్రచురించారు. ఇవి రోమన్ కాధలిక్ చర్చి ఆచారాలను వ్యతిరేకించి, ప్రోటెస్టన్ట్ సంస్కరణలను ప్రారంభించాయి. 1530 తరువాత అనేక జర్మన్ రాష్ట్రాలకు ప్రత్యేక లూథరన్ చర్చి అధికార మతం అయ్యింది. మతవిభేదాలు జర్మనీ భూములను ను నాశనం చేసి ముప్ఫై సంవత్సరాల యుద్ధానికి (1618–1648) దారితీసాయి. యుద్ధంలో జర్మన్ రాష్ట్రాల జనాభా దాదాపు 30% వరకు తగ్గిపోయింది. వెస్ట్ఫాలియా శాంతి (1648) (ఒప్పందం) జర్మనీ రాష్ట్రాల మధ్య మత యుద్ధతంత్రాన్ని ముగించింది. కానీ సామ్రాజ్యం "వాస్తవంగా" అనేక స్వతంత్ర రాజ్య భాగాలుగా విడిపోయింది. 1740 నుండి ఆస్ట్రియన్ హాబ్స్బర్గ్ రాచరికం, ప్రష్యా రాజ్యాల మధ్య ద్వంద్వత్వం జర్మన్ చరిత్రను శాసించింది. 1806లో, "సామ్రాజ్యం" నేపోలియనిక్ యుద్ధాల ఫలితంగా అంతరించిపోయింది.

చలనచిత్రం
విజ్ఞానశాస్త్రం
ప్రభుత్వం
పవిత్ర రోమన్ సామ్రాజ్యం(962–1806)